钦定古今图书集成/明伦汇编/氏族典/第406卷 > 吕颐浩
## 钦定古今图书集成/明伦汇编/氏族典/第406卷 > 吕颐浩

按《宋史吕颐浩传》：“颐浩，字元直，其先乐陵人，徙齐州。
中进士第，累官入为太府少卿，升待制徽猷阁。伐燕
之役，为燕山府路转运使，奏危急五事。徽宗怒，命褫
职。高宗即位，除知扬州。车驾南幸，以颐浩守尚书右
仆射，改同中书门下平章事，拜同签书枢密院事，江
东安抚制置使，兼知江宁府。时苗傅、刘正彦为逆，逼”
高宗避位。颐浩寓书张浚及诸将，约会兵破贼。赵鼎
论其过，颐浩求去，除醴泉观使，寻除江东安抚制置
大使，拜少保、尚书左仆射、同中书门下平章事。秦桧
欲倾之而擅朝权，诏开府镇江。既还，倾秦桧，桧罢相，
颐浩独秉政，屡请兴师复中原。颐浩秉政凡二年。高
宗以水旱地震，下诏罪己，罢颐浩为镇南军节度使、
提举洞霄宫。五年，诏问宰执以战守方略，颐浩条十
事以献。除湖南安抚制置大使，除少保。明堂礼成，进
封成国公。卒，谥忠穆。